user
Muxuu Ku Gaarsiin Karaa Walbahaarku?
Q:1aad


assistant
Muxuu Ku Gaarsiin Karaa Walbahaarku?
Q:1aad
______________________________________________

Xafiiska u xilsaaran caafimaadka guud ee magaalada Newyork waxay ka war heleen in laba qof u dhinteen cudurka furuqa, wargeysyadiina waxay baafiyeen khatarta cudurkaas, markaas bay dadka badankiis ku 
dhacday cabsi iyo argagax. Nin deris ii ahaa ayaa irridda igu soo garaacay, isagoo cabsi la gariiraya, wuxuuna igu waaniyey inaan si dhakhso ah isu tallaalo. Anigu waxaan ku noolaa magaaladaas 38 sano, waxaana deggenaa dad dhan 8 milyan. Marka waxaan la yaabay siday u cabsi galisay dadkii magaalada deggenaa laba qof oo furuq ka dilay dad 8 milyan dhan muddo 38 sano ah.
Intaan deggenaa Newyork weli ma arag qof iiga digay cudurka walbahaarka inkastoo uu dilay muddadaas toban kun jibbaar inta uu 
dilay cudurka furuqa. 

Run ahaan tobankii qof ee mareykan ahba mid baa halis ugu jira in xiddidadu shaqo gabaan, waxaana u sabab ah walbahaarka. Sidaas darteed, anigu waxaan garaacayaa iridda akhriste kasta si aan uga digo cudurka halista ah ee loo yaqaan walbahaarka.

Nin la yiraahdo M. Alexis Carrel oo ah qoraha kitaabka caanka ah ee loo yaqaan "qofku waa wax makhluuq dahsoon ah", qorahaan oo ah 
takhtar la yaqaan oo caan ah, wuxuu qiray in shaqaalaha iyo ganacsatada aan ka hortagin walbahaara inay cimri degdegayaan oo 
dhimanayaan iyagoo dhallinyaro ah, waxaan qabaa in dadka u soo noqnoqda isbitaalada badankood inay daaweyn karaan naftooda kana bogsiin karaan jirooyinka haya, haddii ay iska bixiyaan qoolka walbahaarku ku xiray, hana u qaadinin inaan u heysto in jirrooyinka 
dadkaas haya yihiin kuwo male iyo dhalanteed ah, waxaanse u arkaa inay yihiin kuwo xaqiiqo ah oo u dhigma ilka xanuunka, qabsinka, boog-calooleedka, wadno xanuunka, hurdo la'aanta iyo qalalka. Aniga lafteyda waxaa igu dhacay boog-calooleed, waxay I heysay muddo dhan 12 sano, wixii aan waayo aragnimo lahaa baan isugu geeyey si aan isaga daweeyo laakiin waan ku hungoobay inaan daawo u helo, ugu dambeyntii waxaan ogaaday in walbahaarku sabab u yahay, markaas baan iska eryey walbahaarkii, mar dambena ma aanan dareemin laxawgii oo waan ka bogsooday jirradii boog calooleedka 
aheyd.

Run ahaan cabsidu waxay keentaa walbahaar isaguna wuxuu kiciyaa xididdada dareenka, kuwaas oo daciifiya xiddidada caloosha, biyaha cuntada shiidana waxay ugaddoomaan sun "aysiidh" sidaa waxaa ii sheegay Dr. O. F. Goble oo ah takhtar weyn oo ka tirsan midowga isbitaallada Gulf Colorado iyo Sant. Mar aan wareegayey walaayadda Texes, Dr. Joseph F. Montgue, waa ninkii dejiyey kitaabka la yiraahdo gaddoonka xiddidada dareenka caloosha, wuxuuna sheegay inaan boog-calooleedku ka dhalan wax aad cuneyso laakiin uu ka dhasho waxa ku cunaya, wuxuuna ula jeeday waa ku cunaya "hamiga iyo qamiga" Dr. W. C. Alrores wuxuu u tiiriyey jirooyinka boog-calooleedka badankood iney ka dhashaan gadgadoonka caadifadda iyo jahawareerka xididdada dareenka, waxaanu gaaray Dr. W. C. Alrores xaqiiqadan kadib markuu baaray in ka badan 15 kun oo jiroole ayuu yiri; "Waxaa sugnaatay in 100kii qof ee jirro u soo gala isbitaalka in 80 ka mid ahi aysan qabin cudurro xagga jirka ah laakiin ay qabaan cudurro kaga yimid xagga welwelka iyo walbahaarka. 

Waxaa kale oo sidaa caddeynaya khudbad uu ka jeediyey Dr. Harold shir ay yeesheen ururka takhtarrada Mareykanka ee ka shaqeeya warshadaha, wuxuuna sheegay markuu baaray 176 qof oo ganacsato ah in 33% aanay qabin jirooyinka ka dhasha xagga kicitaanka xididdada dareenka kuwaas oo ah cadaadinta dhiigga, garaacidda wadnaha, iyo boog calooleedka, wuxuuna ku daray 'waxa murugo leh inay dadkaasi ku dhinteen in ka yar 45 sano, marka mirihii libaantooda xagga ganacsiga waxay noqotay cimri degddeg waxbana kama faa'iidin magacii iyo xoolihii ay heleen'.

Waxaa hubaal ah in ninka beeraleyda ah ee ka shaqeeya beertiisa inuu saddex jeer wax cuno maalintii uuna xirto shaati iyo surwaal sida ganacsatada oo kale weliba waxaa jirta inuu ka qalbi degan yahay kana walbahaar yar yahay ninka ganacsatada ah ee magaca dheer, anigu waxaan door bidayaa inaan noqdo nin beeraley ah oo ku nool nolol 
caadi ah kuna raaxeysanaya cuntada uu cuno intaan noqon lahaa nin magac sare leh oo aasaasay shirkad weyn ama dhisay jidad tareenno isla maarkaana halis u ah inay ku dhacdo boog-calooleed ama kaadi sonkorow iwm.

Fadlan, walaal adiga oo mahadsan share dheh, oo la wadaag walaalaha kale si ay u akhriyaan qoraalkan.
Buugga: How to Stop Worrying.